**ОТЧЕТЕН ДОКЛАД**

на Настоятелството за дейността на НЧ „Отец Паисий-1931”, село Градище

за времето от 01.01.2018г. до 31.12.2018г.

Дейността на читалището протече в три направления.

1.Културно-масова дейност, включваща мероприятия, празници, художествена самодейност.

2.Библиотечна дейност.

3.Компютърна дейност.

Културно-масовата дейност е свързана предимно с чествания на различни празници и дни. Освен традиционните празници в календара, които са отпразнувани в читалището, самодейците са участвали в много регионални и национални празници.

Към читалището съществува ПГ „Макове” с ръководител г-жа Румяна Керякова.

-03.03- „140 години от Освобождението на България” - поднесени са венци и цветя от институциите и жителите на с. Градище на паметника на руските войни загинали край селото. Учениците от ОУ „Васил Левски” изнесоха програма.

-08-03- „Ден на жената”- отпразнуван е в читалището.

-30.03 – Участие на ПГ „Макове” в празника „Честита пролет” организиран от ПК №7 гр. Шумен, където гост беше и кмета на община Шумен. Нашите изпълнения се харесаха и аплодираха много.

-26.04 – „Приказни герои в читалището” – посещение на библиотеката от децата на ДГ „Осми март”

- 17.05 – Участие на ПГ „Макове” във фестивала „Люлякът м замириса” в гр. Търговище, където посетихме и панаира.

-24.05-„Ден на селото”-тържествен концерт посветен на „Ден на селото” и Деня на славянската писменост и азбука на центъра на селото. В програмата участваха: ПГ „Макове „ с ръководител Румяна Керякова при НЧ „Отец Паисий-1931”, богата програма от учениците на ОУ „Васил Левски” и децата на ДГ „Осми март”с. Градище.

- 02.06 – Всяка година кметството пуска сирената за „Ден на Ботев и загиналите в борбата за свободата и независимостта на България”.

-08.06 – Колективно посетихме представянето на книгата „Село без черква” от Борислав Геронтиев, който е родом от с. Градище в РБ „Стилиян Чилингиров” гр. Шумен.

- 22.06 – Участие на ПГ „Макове” в X-ти Национален събор на читалищата гр. Бяла. Емоцията беше голяма защото спечелихме „Златен медал” за представянето си.

-30.06 – Участие на ПГ „Макове” в празника „Феерия на цветята” в с. Панайот Волов, където също се представихме много успешно.

-04.08 – Участие на ПГ „Макове” в XIX-ти Национален събор надпяване „Карандила пее”, община Сливен, посетихме и забележителностите на град Котел.

- 05.08 – Организирахме еднодневна екскурзия до Кранево и плажа с хора от различни етноси и възрасти.

- 01.09 – Участие на ПГ „Макове” в тракийския събор „Фисека пее” с. Буховци, община Търговище.

- 22.09 – Участие на ПГ „Макове” във фолклорния събор „ Шуменска есен с танц и песен” гр. Шумен. Събитието беше на Шуменско плато – Стъклото, времето беше хубаво и се забавлявахме.

- 29.09 – Участие на ПГ „Макове” в Национална фолклорна среща „Автентичност и съвремие” гр. Попово – спечелихме III-то място и медал.

-30.09 – Участие в кулинарната изложба на „Карнавал на Плодородието-2018” гр. Шумен с гюзлеми, маджун, баклави и плодове.

- 16.10 – „Седмица на програмирането” – среща на децата с роботчетата Финч, организатор бе РБ „Стилиян Чилингиров”, мероприятието се проведе в училището.

- 26.10 – „Голямото четене” организирано съвместно с училището се проведе в читалището. На децата беше много интересно те четоха приказки и издекламираха стихотворения.

- 01.11 – „Ден на народните будители” – по идея на нашето читалище се проведе съвместен празник в ПК №7 гр. Шумен, съвместно с ПК „Единство” гр. Търговище, НЧ „Развитие-1906” с. Буховци, общ. Търговище. Беше невероятен празник с много песни и танци.

-27.12 – Коледно отпразнуване в читалището със самодейците от с. Градище и ПК №7 гр. Шумен. Беше невероятно празненство с невероятни изживявания.

- 29.12 – Новогодишно отпразнуване в читалището. Много хора от селото се отзоваха и се веселихме до късно.

Певческа група „Макове” с ръководител г-жа Румяна Керякова през отчетния период бе лицето на дейността на читалището. Огромни са нейните заслуги за популяризирането на името както на читалището така и на селото. Оценяваме жеста и да попълва групата със самодейки от гр. Шумен, няма мероприятие което да е минало без самодейците на певческата група.

Читалищното настоятелство благодари на всички самодейци и членове на певческата група за тяхното търпение и голямо желание да се справят с всички трудности, от организационен и от финансов характер.

Съвместната работа с ОУ „Васил Левски” и ДГ „Осми март” е много добра. Учители и ученици винаги активно са се включвали в читалищните дейности.

Библиотечната дейност е ежедневна, но за съжаление все по малко книги се четат. Също не разполагаме със средства за нови книги или заделяме малко средства за това, както и за абонамент. Библиотеката разполага със 7836 тома литература. Записаните читатели през периода са 67, посещенията са: за дома 380, в читалня 1100 в това число са тези които използват услугите на компютрите,заетите книги от читатели са 740 .

Спечеленият проект по „Глобални библиотеки” е действал през отчетния период. Читалището предлага услугите:

-копиране и сканиране на документи

-базови познания за работа с компютър

-търсене на различна информация в интернет

-ползване на Skаype и други социални мрежи

-търсене в интернет на книги и произведения липсващи във фонда на библиотеката

-проверка на здравен статус и др.

Регистрираните потребители на компютрите за годината са 67 .

По програма „Българските библиотеки – съвременни центрове за четене и информираност” 2018г. – направихме проект за книги към Министерство на културата, но не е одобрена.

По молба на СНЧ изпратихме снимки на зрителната зала и фасадата на читалището за ремонт и направа на киносалон – също нямаме отговор.

Състоянието на сградния фонд на читалището е задоволително, с течение на времето се влошава. Ние продължаваме да пишем докладни и да настояваме за ремонти. Есента бяха изпратени трима работници от общината за една седмица, да подпират на места покривната конструкция да не падне. Очакваме цялостния ремонт на покрива.

Читалището разполага с 50 дка земя, която през отчетния период беше обработвана от Шефкет Адемов срещу сключен договор за наем.

Читалищното ръководство изказва своята благодарност на кмета и на работниците по програмите на Дирекция „СП” затова, че почистват района на читалището.

Ежегодно читалищният секретар представя в общината проекто-бюджет за необходимите средства за дейности и ремонти. Но на всички е ясно,че средствата са ограничени. Да се надяваме, че скоро ще се съвземем духовно и материално.

30.04.2019г.

с. Градище

Д О К Л А Д

НА ПРОВЕРИТЕЛНАТА КОМИСИЯ ЗА ИЗВЪРШЕНА РЕВИЗИЯ НА НЧ „ОТЕЦ ПАИСИЙ-1931” СЕЛО ГРАДИЩЕ, ОБЩИНА ШУМЕН ЗА ПЕРИОДА ОТ 01.01.2018 ГОДИНА ДО 31.12.2018 ГОДИНА

ДНЕС 25 МАРТ 2019 ГОДИНА ПРОВЕРИТЕЛНАТА КОМИСИЯ В СЪСТАВ:

1.ФАТМЕ МЕХМЕДОВА ХАЛИДОВА - ПРЕДСЕДАТЕЛ НА ПК

2.ГЮЛТЕН БЕЙТУЛОВА СЮЛЕЙМАНОВА - ЧЛЕН НА ПК

3.СЕМРА МЕХМЕД ИБРЯМОВА - ЧЛЕН НА ПК

ИЗВЪРШИ ПРОВЕРКА НА ПАРИЧНИТЕ СРЕДСТВА ПО КАСА И РАЗПЛАЩАТЕЛНА СМЕТКА НА НЧ „ОТЕЦ ПАИСИЙ-1931” СЕЛО ГРАДИЩЕ ЗА ПЕРИОДА ОТ 01.01.2018 ГОДИНА ДО 31.12.2018 ГОДИНА И КОНСТАТИРА СЛЕДНОТО:

1.КАСОВА НАЛИЧНОСТ НА 01.01.2018 ГОДИНА……………....00 ЛЕВА

2.НАЛИЧНОСТ ПО РАЗПЛАЩАТЕЛНА СМЕТКА………..……2841 ЛЕВА

3.ОСНОВНО ПРИХОДИТЕ НА ЧИТАЛИЩЕТО СА ОТ:

- ДОПЪЛНИТЕЛНА СУБСИДИЯ ОТ МК………………..……..12.563 ЛЕВА

- ОТ ОБЩИНА ШУМЕН ЗА ДЕЙНОСТ……………………..………400 ЛЕВА

В Т. Ч. ЗА „ДНИ НА МОЕТО СЕЛО”……..…………400 ЛЕВА

- НАЕМИ ЗА ЗЕМЕДЕЛСКА ЗЕМЯ…………………….………….2.000 ЛЕВА

- НАЕМИ ОТ ПОМЕЩЕНИЯ………………………………….…………270 ЛЕВА

- ОТ СЪБРАН ЧЛЕНСКИ ВНОС……………………….……………….134 ЛЕВА

ОБЩО ПРИХОДИ ЗА 2018 ГОДИНА………………………….18.208 ЛЕВА

4.НАПРАВЕНИТЕ РАЗХОДИ ОСНОВНО СА ЗА:

- ЗАПЛАТИ ПО ТРУДОВИ ПРАВООТНОШЕНИЯ………..13.071 ЛЕВА

- КОМАНДИРОВКИ……………………………………………... ....…..314 ЛЕВА

- КАНЦЕЛАРСКИ МАТЕРИАЛИ……………………………………….200 ЛЕВА

- КОНСУМАТИВИ, СТОПАНСКИ РАЗХОДИ…………..……..1.202 ЛЕВА

- КУЛТУРНО-МАСОВА ДЕЙНОСТ…………………………………1.251 ЛЕВА

- БИБЛИОТЕЧНА ДЕЙНОСТ………………………………..………..41 ЛЕВА

-КОРПОРАТИВЕН ДАНЪК, БАНКОВИ ТАКСИ И ДР…….578 ЛЕВА

ОБЩО РАЗХОДИ ЗА 2018 ГОДИНА………………..……..16.657 ЛЕВА

5.САЛДО НА 01.01.2019 ГОДИНА:

- ПО КАСОВА КНИГА…………………………….………………..00.00 ЛЕВА

-ПО РАЗПЛАЩАТЕЛНА СМЕТКА…………………………....1.551 ЛЕВА

ВСИЧКИ РАЗХОДООПРАВДАТЕЛНИ ДОКУМЕНТИ СА ЗАВЕРЕНИ ОТ ПРЕДСЕДАТЕЛЯ НА ЧИТАЛИЩНОТО НАСТОЯТЕЛСТВО И СА ЗАВЕДЕНИ ПРАВИЛНО.

ЗА ВСИЧКИ РАЗХОДИ ИМА РЕШЕНИЯ НА ЧИТАЛИЩНОТО НАСТОЯТЕЛСТВО.

КОМИСИЯТА НЕ КОНСТАТИРА НАРУШЕНИЯ НА ФИНАНСОВАТА ДИСЦИПЛИНА ЗА РЕВИЗИРАНИЯ ПЕРИОД В НЧ „ОТЕЦ ПАИСИЙ-1931” СЕЛО ГРАДИЩЕ.

1………………………………….

КОМИСИЯ: 2………………………………….

3………………………………….

**КАЛЕНДАРЕН ПЛАН**

**НА КУЛТУРНИТЕ ПРОЯВИ НА**

**НЧ „ОТЕЦ ПАИСИЙ-1931” – СЕЛО ГРАДИЩЕ ОБЩИНА ШУМЕН**

**ЗА 2019 ГОДИНА**

ЯНУАРИ

1.Традиционно честване на „Бабин ден”.

21.01.2019 г.

ФЕВРУАРИ

1. „Вино и любов” – празнуване в читалището.

14.02.2019 г.

2. Витрина от литературни произведения посветена на 146 години от обесването на Васил Левски.

08 – 20.02. 2019 г.

3. „146 години безсмъртие” - патронен празник на ОУ „Васил Левски” с. Градище

18.02.2019 г.

4.Изработване на мартеници с учениците от ОУ в читалището.

22– 27.02.2019 г.

МАРТ

1.”На гости на баба Марта” – празнуване с децата от ЦДГ „Осми март”с.Градище.

01.03.2019 г.

2.”Благодарим Ви самодейци” – празнуване Деня на любителското-художествено творчество с фолклорната група.

01.03.2019 г.

3.Организирано поднасяне на цветя на паметника на руските войни на разклона на село Градище и на паметната плоча пред кметството. - 03.03.2019 г.

4. „Велико е да си ЖЕНА” – осмо-мартенско празненство за жените от селото.

08.03.2019 г.

5.Посрещане на Първа пролет – разходка до щъркеловото гнездо.

22.03.2019 г.

6. Участие на ПГ „Макове” на празника Благовещение в село Благово.

25.03.2019 г.

АПРИЛ

1.”Разкажи ми приказка” – четене на приказки от начална степен по повод международния ден на детската книга и 213 г. от рождението на Ханс Кристиан Андерсен.

02.04.2019 г.

2.Поднасяне цветя на здравните работници от селото по повод „ Международния ден на здравето”.

07.04.2019 г.

3. Презентация по-случай „Международния ден на ромите”

08.04.2019 г.

4. Посещение на историческите места и ботаническата градина в гр.Балчик и нос Калиакра.

13.04.2019 г.

5. Лазаруване съвместно с ученици от ОУ „Васил Левски” с. Градище.

20.04.2019 г.

6.Изложба на рисунки по повод „ Международния ден на земята” 22.04. – селото през моя поглед.

18.04 – 25.04.2019 г.

7. Боядисване на Великденски яйца с учениците от ОУ „Васил Левски” с. Градище.

25.04.2019 г.

МАЙ

1. Участие на ПГ „Макове” в събор „Да запеем заедно – 50 години Смядово град”-2019 г.

05.05.2019 г.

2.Участие на ПГ „Макове” на фестивала „Люлякът ми замириса” гр. Търговище.

16.05.2019 г.

3. „Дни на моето село” – културно-спортна програма.

1. и 24 май 2019 г.

ЮНИ

1.„Рисунки по асфалта” с децата от ЦДГ. и ОУ – 01.06.2019 г.

2. „Ден на Ботев и на загиналите за свободата и независимостта на България” – пускане на сирена. 02.06.2019 г.

3.Подготвяне на табло със снимки на успели ученици през учебната 2018/2019 г.

01 - 30.06.2019 г.

4.Награждаване активни читатели на библиотеката.

края на учебната година

юни-Участие на ПГ „Макове”-в събора „Петровска китка”гр. Велики Преслав

ЮЛИ

1.„Хайде на море”-екскурзия до морето организирано от читалището.

2.Организиране летния отдих на децата читатели в библиотеката.

АВГУСТ

1. „Ден на градинаря” – обстоен анализ и приз за най-добрия градинар.

01.08.2019 г.

2.Поход до исторически места край селото с деца и родители.

СЕПТЕМВРИ

1. Витрина от литературни произведения посветени на 133 г. от Съединението на Княжество България с Източна Румелия.

02.09 – 10.09.2019 г.

2. Участие в международен фолклорен фестивал „Шумла” с ПГ „Макове” и направа на гюзлеми.

07.09.2019 г.

3.Приемане на първокласниците за читатели на библиотеката.

16.09.2019 г.

4.Витрина от произведения по повод „Деня на независимостта на България”.

16.09 – 25.09.2019 г.

ОКТОМВРИ

1.По повод „Международния ден на хората от третата възраст” – посещение на възрастни хора в селото и запознаване с проблемите им.

01-02.10.2019 г.

2. Шести фестивал на гюзлемето в с. Градище.

06.10.2019 г.

НОЕМВРИ

1. Отбелязване „Ден на будителя” – с интелигенцията на селото.

2. „Международен ден на младежта” – презентация в читалището.

10.11.2019 г.

3. 21 ноември „Международен ден на непушачите” – лекция в читалището за вредата от пушенето.

22.11.2019 г.

ДЕКЕМВРИ

1.„Да дариш за духовността” – среща с дарители, читалищни деятели, общественици.

06.12.2019 г.

**2.Пресъздаване на Коледна обредност:**

-конкурс за изработка на сурвачка в ЦДГ и ОУ

-украса на коледна елха

-шествие на коледарска група

-посрещане на дядо Коледа в ЦДГ и ОУ

-новогодишни празненства и банкети

**ДРУГИ**

1.Певческа група „Макове” с ръководител Румяна Керякова ще участва във фестивали, събори и други мероприятия.

2.Групата за гюзлеми при покана и заявка има възможност да участва в мероприятия.

Календарният план е обсъждан и приет от членовете на читалищното настоятелство. Същият е отворен и може да бъде променян и допълван!

**ПРЕДСЕДАТЕЛ ЧН:**

**/Р. ПАНАЙОТОВА/**